Kariero je začel v prvenstvu Britanske Formule 3, kjer je v sezoni 1996 osvojil naslov prvaka. Nato se je preselil v Formulo Nippon, kjer je v sezoni 2002 s štirimi zmagami osvojil naslov prvaka z le dvema točkama prednosti pred Satoshijem Motoyamo, v sezonah 1999 in 2001 pa je osvojil četrto mesto v prvenstvu. V Formuli 1 je debitiral v sezoni 2003, kjer je ob kar osmih odstopih na dirki za Veliko nagrado Španije z osmim mestom dosegel svojo edino uvrstitev med dobitnike točk v karieri.